[{"text_idx": "#000001", "text": "Por festi kune la Zamenhofan Tagon, la naskig\u0302tagon de la iniciatoro de Esperanto L. L. Zamenhof, TEJO volas krei filmeton kun kontribuoj de esperantistoj el la tuta mondo. Ni invitas vin partopreni! La temo c\u0302i-jare estas unueco. En nia s\u0302ang\u0302ig\u0302anta hodiau\u0306a mondo, kion signifas por vi unueco? En historia momento en kiu c\u0302eesta kunestado dau\u0306re malfacilas en multaj lokoj de la mondo, kion signifas esti kune? Kaj kiel Esperanto helpas al vi senti vin konektita al aliaj homoj?\nFaru filmeton kaj rakontu al ni! Se vi volas, vi povas ankau\u0306 rakonti, kiel vi festos la Zamenhofan tagon kaj sendi viajn bondezirojn."}, {"text_idx": "#000002", "text": "La filmetoj, kiujn vi sendos, estos kunmetitaj en granda video kiun ni publikigos okaze de la Zamenhofa Tago. Ni disvastigos g\u0302in en c\u0302iuj niaj sociaj retejoj, por ke g\u0302i atingu kiel eble plej multe da homoj, kaj g\u0302i estos projekciita en Esperanto-kluboj kaj dum Esperanto-arang\u0302oj tra la mondo."}, {"text_idx": "#000004", "text": "1. Registru filmeton en Esperanto kun via mesag\u0302o. La video estu horizontala kaj dau\u0306ru maksimume 30 sekundojn.\n2. Als\u0302utu la filmeton al via preferata reta servo (Google Drive, Wetransfer, ktp)\n3. Sendu al ni la materialon pere de c\u0302i tiu formularo."}, {"text_idx": "#000005", "text": "Se por iu kialo vi ne sukcesas sendi vian videon tiel, skribu al au\u0306 en Telegram al @arielpalmer\nKiam ni ricevos vian filmeton, ni sendos al vi konfirmon. Se vi ne ricevas konfirmmesag\u0302on ene de kelkaj tagoj, kontaktu nin denove!"}, {"text_idx": "#000007", "text": "Se vi povas, faru la filmeton en 1080p au\u0306 720p-kvalito (HD). Purigu la lenson de la pos\u0302telefono/kamerao antau\u0306 komenci la filmadon kaj atentu, ke via voc\u0302o estu bone au\u0306debla. La video estu horizontala. Se via pos\u0302telefono/kamerao registras malpli bonkvalite, tio tute ne gravas, faru kaj sendu la filmeton c\u0302iuokaze. Ni volas vian kontribuon je c\u0302iu ajn kvalito!"}]